
Ministru kabineta sēdes protokollēmums

Informatīvais ziņojums "Par investīcijas "Jaunas infrastruktūras izveide kontroles dienestu funkciju īstenošanai Kundziņsalā" īstenošanas progresu un turpmāko rīcību"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai precizēto izmaksu sadalījumu Eiropas Savienības Atveseļošanas un noturības mehānisma plāna finansējumam, attiecīgi VAS "Valsts nekustamie īpašumi" par kontroles dienestu infrastruktūras būvdarbiem paredzot finansējumu 11 540 796 EUR ar PVN (t.sk. 9 537 848 EUR Eiropas Savienības Atveseļošanas un noturības mehānisma plāna finansējums un 2 002 948 EUR PVN izdevumu segšanai no valsts budžeta līdzekļiem), savukārt Valsts ieņēmumu dienestam kravu kontroles rentgena iekārtas iegādei un uzstādīšanai paredzot finansējumu 3 896 384 EUR ar PVN (t.sk. 3 220 152 EUR Eiropas Savienības Atveseļošanas un noturības mehānisma plāna finansējums un 676 232 EUR PVN izdevumu segšanai no valsts budžeta līdzekļiem), nemainot kopējo Eiropas Savienības Atveseļošanas un noturības mehānisma plāna finansējuma apmēru.
· 3. Pieņemt zināšanai, ka Finanšu ministrija (valsts akciju sabiedrība "Valsts nekustamie īpašumi") sagatavos Ministru kabineta rīkojuma projektu "Par apropriācijas pārdali", lai 2026. gadam nepieciešamo finansējumu 272 022 EUR apmērā kontroles dienestu funkciju īstenošanai (Valsts robežsardzei un Pārtikas un veterinārajam dienestam) nepieciešamo mēbeļu un aprīkojuma iegādei pārdalītu no Finanšu ministrijas budžeta apakšprogrammas 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" ilgtermiņa saistību pasākuma "Dotācija VAS "Valsts nekustamie īpašumi" jaunas infrastruktūras izveidei kontroles dienestu funkciju īstenošanai Uriekstes ielā 42B, Rīgā (Kundziņsala)" uz Iekšlietu ministrijas budžeta programmu 10.00.00 "Valsts robežsardzes darbība" 133 202 EUR apmērā un Zemkopības ministrijas budžeta apakšprogrammu 20.01.00 "Pārtikas nekaitīguma un dzīvnieku veselības valsts uzraudzība un kontrole" 138 820 EUR apmērā.
·  
· 4. Atbalstīt, ka 2026. gadā Finanšu ministrijas budžeta ietvaros tiks veikta finansējuma pārdale 1 797 933 EUR apmērā no budžeta apakšprogrammas 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" ilgtermiņu saistību pasākuma "Dotācija VAS "Valsts nekustamie īpašumi" jaunas infrastruktūras izveidei kontroles dienestu funkciju īstenošanai Uriekstes ielā 42B, Rīgā (Kundziņsala)" uz budžeta programmu 33.00.00 "Valsts ieņēmumu un muitas politikas nodrošināšana", t.sk. 974 096 EUR kravu kontroles rentgena iekārtas iegādei un uzstādīšanai, 235 950 EUR transporta rindu vadības sistēmas programmatūras paplašinājuma moduļa iegādei no Latvijas Valsts radio un televīzijas centra un 587 887 EUR kontroles funkciju īstenošanai nepieciešamo mēbeļu un aprīkojuma iegādei.
· 5. Apstiprināt, ka Latvijas Atveseļošanas un noturības mehānisma plāna finansējuma saņēmēji (valsts akciju sabiedrība "Valsts nekustamie īpašumi" un Valsts ieņēmumu dienests) var pretendēt uz atbalsta summu par izdevumiem, atbilstoši sasniegtajiem rādītājiem līdz 30.06.2026., kas noteikti informatīvajā ziņojumā, un par kuriem finansējuma saņēmējs veicis maksājumus ne vēlāk kā līdz 15.07.2026.
· 6. Noteikt, ka plānotais nomas līguma sākuma termiņš ir 01.04.2027.
· 7. Pieņemt zināšanai, ka Finanšu ministrija likumprojekta "Par valsts budžetu 2027. gadam un budžeta ietvaru 2027., 2028., 2029. un 2030. gadam"  sagatavošanas procesā virzīs fiskāli neitrālu priekšlikumu, lai nodrošinātu nepieciešamo finansējumu aprīkojuma un mēbeļu, pārcelšanās izdevumu, nomas un papildu maksājumu, komunālo maksājumu segšanai.

